Author: lydia
Last saved by: marek teplansky
Company: PHARE - CBC

Predkladacia správa

Materiál  Finančné memorandum pre projekt programu ISPA pre rok 2000 "Čistiareň odpadových vôd v Banskej Bystrici" sa predkladá na rokovanie vlády na základe uznesenia vlády Slovenskej republiky č. 600/2000 zo dňa 9. augusta 2000.

Cieľom predkladaného materiálu je informovať o Finančnom memorande pre projekt programu ISPA pre rok 2000 schváleného Európskou komisiou pod názvom " Čistiareň odpadových vôd v Banskej Bystrici " pred jeho podpísaním vládou Slovenskej republiky a Európskou komisiou.

Projekt programu ISPA pre rok 2000 " Čistiareň odpadových vôd v Banskej Bystrici " bol Riadiacim výborom ISPA schválený dňa 24. novembra 2000. Celkové oprávnené náklady pre uvedený projekt sú vo výške 36,16 miliónov EUR (1,58 miliardy Sk podľa kurzu NBS ku dňu 25.1.2001), príspevok ISPA predstavuje sumu 18,08 miliónov EUR (790  miliónov Sk), z toho 4,29 miliónov EUR (187,66 miliónov Sk ) bolo alokovaných z rozpočtu ISPA 2000, 10,18 miliónov EUR je plánované alokovať z rozpočtu ISPA 2001 a 3,61 miliónov EUR je plánované alokovať z rozpočtu ISPA 2005. Podpisom predkladaného finančného memoranda sa v zmysle jeho ustanovení Slovenská republika zaväzuje zabezpečiť realizáciu uvedeného projektu a spolufinancovanie zostávajúcich nákladov. 

Spolufinancovaním zo štátneho rozpočtu bude pokrytých 25 % celkových oprávnených nákladov projektu, čo predstavuje 9,04  miliónov EUR (113 miliónov Sk). Na spolufinancovanie zostávajúcej čiastky je v jednaní úver z EIB.

Uvedené čiastky sú bez DPH. Zo štátneho rozpočtu je potrebné uhrádzať aj DPH za čiastky financované ISPA a EIB. Projekt musí byť ukončený do 31. decembra 2005.

Zodpovednou organizáciou za implementáciu projektu je Ministerstvo životného prostredia SR.

Finančné memorandum sa podpisuje s priloženým dodatkom, ktorého obsah je odsúhlasený Európskou komisiou a bude akceptovaný formou nóty, ktorou sa taktiež budú akceptovať odôvodnené časové posuny v obstarávaní prác ich realizácii. Príloha II - Finančný plán uvedeného dodatku podáva informácie o jednotlivých čiastkach spolufinancovania a rokoch, v ktorých boli zúčastnenými stranami na financovanie projektu vyčlenené. Čerpanie finančných prostriedkov počas doby trvania projektu bude určené v zmysle článku 4 Platby, odstavec 4. Finančného memoranda.

Finančné memorandum pre projekt ISPA 2000 " Čistiareň odpadových vôd v Banskej Bystrici" predložila Európska komisia Slovenskej republike dňa 22. januára 2001.

Podpisom uvedeného finančného memoranda je za Slovenskú republiku poverený podpredseda vlády pre európsku integráciu.

Indikatívny harmonogram zabezpečenia spolufinancovania projektov programu ISPA je znázornený v nasledujúcej tabuľke.
Indikatívny harmonogram zabezpečenia spolufinancovania projektov programu ISPA – programový rozpočet 2000 a 2001 v oblasti životného prostredia v rokoch 2001-2004
Údaje označené * bude možné upresniť až po schválení ďalších projektov Európskou komisiou 

Názov projektu a percento spolufin. zo štátneho rozpočtu

Celkové
oprávnené náklady na projekt

(mil. EUR)

Spolufin. z EC:  

50%
(mil EUR)

Spolufin. SR:

50%
(mil Sk)

Investor:
(finálny príjemca)
 
(mil Sk)

Štátny rozpočet:

(mil Sk)

Spolufinancovanie zo štátneho rozpočtu v mil Sk 
počas rokov realizácie projektov

| | | | | | 2001 | 2002 | 2003 | 2004

ČOV Banská
Bystrica (25%)

36,16

18,08

790

409

381

120

113

110

38

ČOV Nitra (12,5%) | 10,35 | 5,18 | 226 | 113 | 57 | 40 | 17 | |

ČOV Trenčín
(12,5%)

7,94

3,97

174

87

44

20

24

ČOV Komárno^**
(25%)

7,84

3,92

171

86

86

9

26

25

26

Projekty odbornej pomoci ISPA 2001(25%)^** | 1,27 | 0,95 | 14 | | 14 | 11 | 3 | |
| | | | Štátny rozpočet spolu: | 582 | 200 | 183 | 135 | 64
Projekty ISPA 2001 (okrem ČOV Komárno) | | | | | | | 200* | 200* | 200*
Projekty ISPA 2002 | | | | | | | | 200* | 200*
Projekty ISPA 2003 | | | | | | | | | 200*
| Predbežný súčet spolufinancovania zo štátneho rozpočtu po zahrnutí projektov ISPA 2001-2003 | | 200 | 383* | 535* | 664*

^**Schválenie projektov Európskou komisiou sa očakáva v III-IV/2001